Diari Oficial de la Generalitat Valenciana


Sumari del DOGV 7308, del 02-07-2014 (2014/6101)

RESOLUCIÓ de 30 d'abril de 2014, del conseller de Presidència i Agricultura, Pesca, Alimentació i Aigua, per la qual es crea la Comissió de Valoració Documental de la Conselleria de Presidència i Agricultura, Pesca, Alimentació i Aigua i s'establix la composició dels seus membres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7308

Data del DOGV
:   02-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6101


Data del document
:   30-04-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * legislació
    * tractament de la informació
    * arxiu
    * reglament intern

RESOLUCIÓ de 30 d'abril de 2014, del conseller de Presidència i Agricultura, Pesca, Alimentació i Aigua, per la qual es crea la Comissió de Valoració Documental de la Conselleria de Presidència i Agricultura, Pesca, Alimentació i Aigua i s'establix la composició dels seus membres. [2014/6101]  
El Decret 189/2005, de 2 de desembre, del Consell de la Generalitat, regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics de la Comunitat Valenciana. Així mateix, establix les bases perquè els diferents departaments de l'Administració de la Generalitat, per mitjà de les comissions de valoració documental, creades mitjançant una resolució del titular del departament corresponent, elaboren i presenten les taules de valoració dels documents.  
  
Estes comissions de valoració documental tenen com a objectiu facilitar els treballs i els estudis previs de valoració de les sèries documentals que fa la Junta Qualificadora de Documents Administratius, a fi que esta puga emetre els seus dictàmens i, posteriorment, es puguen aprovar les taules de valoració documental per resolució de la conselleria competent.  
Per Resolució de 26 de juny de 2006, del conseller d'Agricultura, Pesca i alimentació, es va crear la Comissió de Valoració Documental de la Conselleria d'Agricultura, Pesca i Alimentació.  
Després de la publicació del vigent Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, aprovat pel Decret 82/2013, de 21 de juny, del Consell, posteriorment modificat pel Decret 197/2013, de 20 de desembre, del Consell, cal la constitució d'una comissió de valoració documental nova que puga atendre les propostes de valoració del conjunt de documents derivats de les noves competències i establir la composició dels seus membres.  
Per tot l'anterior i en virtut de l'article 13.3 del Decret 189/2005, de 2 de desembre del Consell de la Generalitat, resolc:  
  
Primer  
Es constituïx la Comissió de Valoració Documental de la Conselleria de Presidència i d'Agricultura, Pesca, Alimentació i Aigua, com a òrgan col·legiat de caràcter tècnic adscrit a la Subsecretaria, la funció de la qual és l'elaboració de les taules de valoració documental referent al règim de conservació i eliminació administrativa, per a presentar-les a la Junta Qualificadora de Documents Administratius.  
  
Segon  
Que la composició de la Comissió de Valoració Documental de la Conselleria de Presidència i d'Agricultura, Pesca, Alimentació i Aigua siga la que seguix:  
a) President/a: el/la titular de la Secretaria General Administrativa o persona en qui delegue.  
b) Secretari/a: el/la titular de la Secció d'Arxiu.  
c) El/la titular del Servici de Contractació i Assumptes Generals en l'àmbit de la Secretaria Autonòmica d'Agricultura, Pesca, Alimentació i Aigua i el titular del Servici de Gestió de Personal i Servicis Comuns en l'àmbit de la Presidència i de la Secretaria Autonòmica de Presidència.  
  
d) Un/a funcionari/ària adscrit a la subsecretaria o direcció general objecte de la valoració de les sèries presentades.  
  
Tercer  
La Comissió, de conformitat amb el que disposa l'article 13.3 del Decret 189/2005, de 2 de desembre, del Consell, requerirà l'assessorament d'un tècnic informàtic de la Direcció General de Tecnologies de la Informació de la Conselleria d'Hisenda i Administració Pública per a l'elaboració del seu treball. Així mateix, la Comissió, a través del seu secretari i a proposta del seu president, podrà convocar els assessors que considere convenients, d'acord amb les sèries documentals que s'hagen de valorar, els quals podran actuar amb veu però sense vot en les corresponents sessions.  
  
Quart  
La constitució i el funcionament de la Comissió seran atesos amb els actuals mitjans personals i materials de la Conselleria de Presidència i d'Agricultura, Pesca, Alimentació i Aigua.  
  
Quint  
Esta resolució serà publicada en el Diari Oficial de la Comunitat Valenciana.  
  
València, 30 d'abril de 2014.- El conseller de Presidència i Agricultura, Pesca, Alimentació i Aigua: José Císcar Bolufer.